Diari Oficial de la Generalitat Valenciana


Sumari del DOGV 4922, del 12-01-2005 (2004/13315)

ORDE de 22 de novembre de 2004, de la Conselleria de Cultura, Educació i Esport, per la qual es modifiquen les condicions del concert i del conveni econòmic singular (model A), i es determina el nombre d'unitats del segon cicle de l'educació infantil dels centres públics i privats concertats que passen a percebre l'import de l'apartat .altres gastos. del mòdul econòmic per al sosteniment amb fons públics dels centres concertats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4922

Data del DOGV
:   12-01-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/13662


Data del document
:   22-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * centre d'ensenyament
    * administració local
    * manera de finançament
    * cooperació administrativa
    * educació preescolar

ORDE de 22 de novembre de 2004, de la Conselleria de Cultura, Educació i Esport, per la qual es modifiquen les condicions del concert i del conveni econòmic singular (model A), i es determina el nombre d'unitats del segon cicle de l'educació infantil dels centres públics i privats concertats que passen a percebre l'import de l'apartat ?altres gastos- del mòdul econòmic per al sosteniment amb fons públics dels centres concertats. [2004/X13114]
  
L'Orde de 16 de novembre de 2000, de la Conselleria de Cultura i Educació (DOGV de 21 de novembre) va regular els sistemes de finançament que, fins al dia de hui, han regit el sosteniment amb fons públics de les unitats corresponents al segon cicle d'Educació Infantil de què disposen els centres de titularitat de les corporacions locals, d'altres administracions públiques i de titularitat privada concertats en ensenyança bàsica.
  
En virtut de la dita orde, es van subscriure convenis i concerts econòmics singulars, els models de documents administratius del qual apareixien arreplegats en l'annex III de la citada orde.
  
Amb posterioritat a l'Orde de 16 de novembre de 2000, sengles ordes han introduït modificacions en el seu contingut. Així, d'una banda, l'Orde de 17 de gener de 2001, de la Conselleria de Cultura i Educació (DOGV de 24 de gener) va variar, fonamentalment, els terminis de sol·licitud i de tramitació del procediment, i, de l'altra l'Orde de 7 de gener de 2002 de la Conselleria de Cutura i Educació (DOGV de 24 de gener) va modificar els requisits dels centres que poden subscriure un concert econòmic singular i va establir unes característiques particulars per als centres el titular dels quals siga una cooperativa.
  
L'Addenda de 17 de desembre de 2002 al Document sobre la Implantació de la Reforma Educativa als Centres Concertats de la Comunitat Valenciana, subscrita per l'administració Educativa i les organitzacions empresarials i sindicals més representatives del sector de l'ensenyança concertada firmants del referit document, va establir en l'apartat tercer, el següent:
  
?En l'apartat Sèptim [del document]. Dels gastos de funcionament, s'afig el paràgraf següent:
  
L'apartat «Altres gastos» del mòdul econòmic per al sosteniment amb fons públics dels centres que tenen subscrits concerts econòmics singulars model A per al finançament del Segon Cicle de l'Educació Infantil, començarà a aplicar-se amb caràcter general l'1 de setembre de 2004?.
  
El 28 de juliol de 2004 es va subscriure una nova addenda al Document sobre la Implantació de la Reforma Educativa dels centres concertats de la Comunitat Valenciana, l'apartat Segon de la qual determina el següent:
  
?S'amplia la redacció de l'apartat Sèptim [del document] ?Dels gastos funcionament amb la inclusió del paràgraf següent:
  
L'apartat «Altres gastos» del mòdul econòmic per al sosteniment amb fons públics dels centres que tenen subscrits concerts econòmics singulars model A per al finançament del Segon Cicle de l'Educació Infantil, s'aplicarà amb la seqüència següent:
  
En el curs 2004/2005 s'abonarà l'apartat «Altres gastos» del mòdul de concerts del Segon Cicle d'Educació Infantil, exclusivament, a les unitats que escolaritzen alumnat de 5 anys.
  
En el curs 2005/2006 s'abonarà l'apartat «Altres gastos» citat a les unitats que escolaritzen alumnat tant de 4 com de 5 anys.
  
En el curs 2006/2007 s'abonarà l'apartat «Altres gastos» del mòdul econòmic referit a totes les unitats concertades que escolaritzen alumnat de 3, 4 i 5 anys?.
  
Prenent en consideració tot això, es fa necessari modificar la normativa anteriorment referida, raó per la qual, fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENE
  
Primer
  
Els subapartats a) 1) i b) 1) de l'apartat segon de l'Orde de la Conselleria de Cultura i Educació de 16 de novembre de 2000 queden redactats del mode següent:
  
?a) (...) 1) Amb caràcter general: «Conveni econòmic singular model A» que haja de subscriure una corporació local o una altra administració pública, titular d'un centre docent, per al finançament del segon cicle de l'Educació Infantil, a l'empara de la disposició addicional segona punt 3, de la Llei Orgànica 9/1995, de 20 de novembre, de la Participació, l'Avaluació i el Govern dels Centres Docents.
  
En este model de conveni econòmic singular, l'administració educativa assumix el cost del professorat, segons els mòduls econòmics aprovats per la Llei de Pressupostos de la Generalitat Valenciana aplicable a cada moment, i, pel que fa a les unitats que s'hi determinen, assumix la totalitat del cost del lloc escolar?.
  
?b) (...) 2) Amb caràcter general: «Concert econòmic singular model A» que haja de subscriure la titularitat d'un centre docent privat, dels determinats en l'apartat tercer d'esta orde, per al finançament del Segon Cicle de l'Educació Infantil.
  
En este model de concert econòmic singular, l'administració educativa assumix el cost del professorat, mitjançant el pagament delegat del seu salari i càrregues socials, segons els mòduls econòmics aprovats per la Llei de Pressupostos de la Generalitat Valenciana aplicable en cada moment, i, pel que fa a les unitats que determinen, assumix la totalitat del cost del lloc escolar?.
  
Segon
  
L'apartat quart, 3) c) de l'Orde de la Conselleria de Cultura i Educació de 16 de novembre de 2000 queda tal com seguix:
  
?Per al supòsit dels convenis i dels concerts econòmics singulars, model B, o per a les unitats que s'hi determinen dels convenis i dels concerts econòmics singulars, model A, les quantitats assignades per a altres gastos, que comprendran els de personal d'administració i servicis, els ordinaris de manteniment i conservació, i els de reposició d'inversions reals, sense que, en cap cas, es computen amortitzacions ni interessos de capital propi?.
  
Tercer
  
L'apartat quint, 1) de l'Orde de la Conselleria de Cultura i Educació de 16 de novembre de 2000 passa a tindre el següent tenor literal:
  
?No percebre de les famílies una quantitat superior a aquella autoritzada per la Llei de Pressupostos de la Generalitat Valenciana per a cada exercici per la prestació del servici educatiu, en els supòsits de les unitats acollides a convenis o a concerts econòmics singulars (model A) respecte de les quals no s'abone l'apartat d'«Altres gastos» del mòdul econòmic per al sosteniment amb fons públics de centres concertats. En els supòsits de convenis o concerts econòmics singulars (model B) o d'unitats acollides a convenis o concerts econòmics singulars (model A) respecte de les quals s'abone l'apartat d'«Altres gastos» del mòdul econòmic per al sosteniment amb fons públics de centres concertats, el titular queda obligat a impartir gratuïtament les ensenyances del Segon Cicle de l'Educació Infantil?.
  
Quart
  
Els subapartats a) 1) i b), 2) de l'apartat sext de l'Orde de la Conselleria de Cultura i Educació de 16 de novembre de 2000 queda redactat de la següent manera:
  
?a) (...) 1) En el supòsit dels convenis econòmics singulars (model A), l'administració educativa abonarà quadrimestralment un terç de la quantitat anual que corresponga al centre, en funció de les seues unitats acollides a conveni, pels apartats ?Salaris i càrregues socials- i ?Gastos variables- del mòdul econòmic de distribució de fons públics per al sosteniment de centres concertats d'Educació Infantil, així com un terç de la quantitat anual que corresponga al centre per l'apartat d'?Altres gastos», en funció de les unitats per les quals li correspon abonar el dit apartat del citat mòdul econòmic.
  
Dites quantitats, i les ingressades, si és procedent, pel centre o el seu titular com a conseqüència de l'aportació mensual que efectue la família de l'alumne, en el cas de les unitats acollides a concert econòmic singular (model A) respecte de les quals no s'abone l'apartat «Altres gastos» del mòdul econòmic citat, seran objecte de justificació documental dins dels dos mesos següents a aquell en què finalitze cada quadrimestre.
  
?b) (...) 2) En el supòsit dels concerts econòmics singulars (model B) i de les unitats que perceben l'apartat d'«Altres gastos» del mòdul econòmic per al sosteniment amb fons públics de centres concertats, les quantitats corresponents als gastos de funcionament dels centres les abonarà l'administració als titulars dels dits centres, cada trimestre. Dites quantitats, i les ingressades, si és procedent, pel centre com a conseqüència de l'aportació mensual que efectue la família de l'alumne, en el cas de les unitats acollides a concert econòmic singular (model A) respecte de les quals no s'abone l'apartat d'«Altres gastos» del mòdul econòmic citat, s'han de justificar, al final de cada curs escolar, mitjançant aportació per part del titular del certificat de l'acord del consell escolar aprovatori dels comptes.
  
En qualsevol cas, els centres acollits als convenis i als concerts econòmics singulars que es regulen en la present orde quedaran subjectes al control de caràcter financer que les disposicions vigents atribuïxen a la Intervenció General de la Generalitat Valenciana?.
  
Quint
  
S'afig el següent paràgraf, al final de l'apartat octau, a):
  
En el supòsit dels convenis o dels concerts econòmics singulars (model A), es procedirà a l'abonament de l'import consignat en l'apartat d'«Altres gastos» del mòdul econòmic per al sosteniment amb fons públics de centres concertats, d'acord amb el calendari següent:
  
- De l'1 de setembre de 2004 al 31 d'agost de 2005 s'abonarà el citat import a les unitats que escolaritzen exclusivament alumnat que complisca 5 anys l'any 2004.
  
- De l'1 de setembre de 2005 al 31 d'agost de 2006 s'abonarà el citat import a les unitats que escolaritzen exclusivament alumnat que complisca 4 o 5 anys l'any 2005.
  
- Des de l'1 de setembre de 2006 s'abonarà el citat import a totes les unitats del segon cicle de l'Educació Infantil?.
  
Sext
  
Es modifica la clàusula segona dels dos documents administratius en què es formalitzen els concerts econòmics singulars (model A), inclosos en l'annex III de l'Orde de 16 de novembre de 2000, i en la modificació d'este annex per l'Orde de 7 de gener de 2002 per a cooperatives d'ensenyança titulars de centres docents privats, de manera que queda redactada la dita clàusula, per a estos dos casos, de la manera següent:
  
«Segona
  
Segons el que establix l'orde d'aprovació del concert econòmic singular de ...... de ................ de 200.., el nombre d'unitats acollides al dit concert és de .... unitats, des del curs 200../200.. fins al curs 200../200.., tots dos inclusivament, de les quals ...., que escolaritzen l'alumnat nascut el/els any/s .........., tindran dret a l'abonament de l'import de l'apartat d'«Altres gastos» del mòdul econòmic per al sosteniment amb fons públics de centres concertats que corresponga?.
  
Sèptim
  
Es modifica la clàusula segona del document administratiu en què es formalitzen els convenis econòmics singulars (model A), inclosos en l'annex III de l'Orde de 16 de novembre de 2000, quedant redactada la dita clàusula, de la manera següent:
  
«Segona
  
Segons el que establix l'orde d'aprovació del conveni econòmic singular de ...... d ................ de 200.., el nombre d'unitats acollides a este és de .... unitats, des del curs 200../200.. fins al curs 200../200.., tots dos inclusivament, de les quals ...., que escolaritzen l'alumnat nascut el/els any/s .........., tindran dret a l'abonament de l'import de l'apartat «Altres gastos» del mòdul econòmic per al sosteniment amb fons públics de centres concertats que corresponga?.
  
Octau
  
Es modifica l'apartat B) de la clàusula quinta del document administratiu en què es formalitzen els concerts econòmics singulars (model A), que hagen de subscriure la Conselleria de Cultura i Educació i la titularitat d'un centre docent privat, document inclòs en l'annex III de l'Orde de 16 de novembre de 2000, de la Conselleria de Cultura i Educació, de manera que queda redactat tal com seguix:
  
?B) L'Administració abonarà directament al titular del centre els gastos de funcionament per a aquells conceptes que disposa l'Orde de 26 del juny de 1989, per la qual es regula el procediment de justificació de l'apartat d'«Altres gastos», respecte de les unitats que tinguen dret a això, unitats que s'indiquen en la clàusula segona d'este document. Els pagaments que, per este concepte, es realitzen als centres s'efectuaran trimestralment.
  
Així mateix, el titular del centre podrà percebre, de les famílies de l'alumnat escolaritzat en unitats respecte de les quals no s'abona l'import de l'apartat d'«Altres gastos», les quantitats que s'establisquen per a cada exercici pressupostari per la Llei de Pressupostos de la Generalitat Valenciana. Igualment, les dites quantitats han d'atendre també els gastos de funcionament del centre per als conceptes que disposa l'Orde de 26 de juny del 1989.
  
Tant les quantitats percebudes directament de l'administració com les cobrades a les famílies han de ser justificades a la finalització de cada curs escolar, mitjançant la presentació del certificat detallat de l'acord del consell escolar aprovatori dels comptes.
  
Sense perjuí de l'anterior, la justificació de l'ús donat pel centre tant a les quantitats percebudes de les famílies com a les abonades per l'administració educativa se sotmetrà al control financer de la Intervenció General de la Conselleria d'Economia, Hisenda i Ocupació?.
  
Nové
  
Es modifica la clàusula quinta del document administratiu en què es formalitzen els convenis econòmics singulars (model A), a subscriure la Conselleria de Cultura i Educació i la titularitat d'un centre docent privat, document inclòs en l'annex III de l'Orde de 16 de novembre de 2000, de la Conselleria de Cultura i Educació, de manera que queda redactat tal com seguix:
  
?A) L'Administració abonarà quadrimestralment un terç de les quantitats establides en els apartats de ?Salaris i càrregues socials- i de ?Despeses variables- dels mòduls econòmics de distribució de fons públics per als centres concertats, establits en les lleis de pressupostos de la Generalitat Valenciana per a les unitats del Segon Cicle de l'Educació Infantil, en funció de les unitats que siguen objecte de conveni.
  
Dites quantitats han de ser justificades, també quadrimestralment, dins dels dos mesos següents a la finalització del quadrimestre qde què es tracte, mitjançant la presentació de la documentació següent:
  
a) Certificat de l'interventor de la corporació local o administració corresponent, referit als salaris bruts meritats pel professorat dels centres en el període que corresponga, acompanyat d'una còpia de les respectives ordes de pagament.
  
b) Certificat de l'interventor de la corporació local o administració corresponent, relatiu a les cotitzacions a la Seguretat Social del professorat dels centres en el període que corresponga, acompanyat d'una còpia de les respectives ordes de pagament.
  
B) L'administració educativa abonarà també, quadrimestralment, un terç de les quantitats establides en l'apartat de ?Altres gastos» dels mòduls econòmics de distribució de fons públics per als centres concertats, establides en les lleis de pressupostos de la Generalitat Valenciana per a les unitats del Segon Cicle de l'Educació Infantil, que es determinen en la clàusula segona d'este document, i a les quals corresponga l'abonament d'este apartat del mòdul.
  
Així mateix, el titular del centre podrà percebre, de les famílies de l'alumnat escolaritzat en unitats respecte de les quals no s'abona l'import de l'apartat d'«Altres gastos», les quantitats que s'establisquen per a cada exercici pressupostari per la Llei de Pressupostos de la Generalitat Valenciana.
  
Les dos quantitats (les percebudes de l'administració educativa i les aportades per les famílies) han d'atendre els gastos de funcionament del centre per a aquells conceptes que disposa l'Orde de 26 de juny del 1989, per la qual es regula el procediment de justificació de l'apartat d'?Altres gastos» en els centres concertats.
  
Dites quantitats han de ser justificades a la finalització de cada curs escolar, mitjançant la presentació del certificat detallat de l'acord del consell escolar aprovatori dels comptes.
  
Sense perjuí de l'anterior, la justificació de l'ús donat pel centre a les quantitats abonades per l'administració se sotmetrà al control financer de la Intervenció General de la Conselleria d'Economia, Hisenda i Ocupació?.
  
Deu
  
Es modifica l'apartat B) de la clàusula quinta del document administratiu en què es formalitzen els concerts econòmics singulars (model A), que hagen de subscriure per la Conselleria de Cultura i Educació i una cooperativa d'ensenyança titular d'un centre docent privat, document inclòs en la modificació de l'annex III de l'Orde de 16 de novembre de 2000, de la Conselleria de Cultura i Educació, operada per l'Orde de 7 de gener de 2002. El citat apartat B) queda redactat tal com seguix:
  
?B) Directament al titular del centre, els conceptes següents:
  
Les quantitats que, en concepte de salaris i càrregues socials, corresponguen al professorat cooperativista que presta els seus servicis en els nivells concertats. Dites quantitats es calcularan sobre la base de les hores de dedicació del professorat cooperativista als nivells concertats, respecte de les hores totals que corresponen al centre en funció de les unitats concertades.
  
b. Les quantitats que, en concepte de gastos variables, corresponguen al professorat cooperativista que presta els seus servicis en els nivells concertats. Dites quantitats es calcularan, així mateix, sobre la base de les hores de dedicació del professorat cooperativista als nivells concertats, respecte de les hores totals que corresponen al centre en funció de les unitats concertades.
  
Els pagaments que pels conceptes a) i b) anteriors es realitzen als centres s'efectuaran trimestralment.
  
La titularitat del centre ha de presentar, dins del mes següent al trimestre respecte del qual es va lliurar la quantitat, la justificació de gastos efectuats per les quantitats abonades al professorat cooperativista, en relació amb els conceptes a) i b) anteriors.
  
c. Els gastos de funcionament per a aquells conceptes que disposa l'Orde de 26 de juny del 1989, per la qual es regula el procediment de justificació de l'apartat d'«Altres gastos», respecte de les unitats que tinguen dret a això, (unitats que s'indiquen en la clàusula segona d'este document). Els pagaments que per este concepte es realitzen als centres s'efectuaran trimestralment.
  
Així mateix, el titular del centre podrà percebre, de les famílies del'alumnat en unitats respecte de les quals no s'abona l'import de l'apartat d'«Altres gastos», les quantitats que s'establisquen per a cada exercici pressupostari per la Llei de Pressupostos de la Generalitat Valenciana. Igualment, dites quantitats han d'atendre també els gastos de funcionament del centre per als conceptes establits en l'Orde de 26 de juny del 1989.
  
Tant les quantitats percebudes directament de l'administració com les cobrades a les famílies han de ser justificades a la finalització de cada curs escolar, mitjançant la presentació del certificat detallat de l'acord del consell escolar aprovatori dels comptes.
  
Sense perjuí de l'anterior, la justificació de l'ús donat pel centre tant a les quantitats percebudes de les famílies com a les abonades per l'administració educativa, s'ha de sotmetre al control de la Inspecció educativa, de la Intervenció General de la Conselleria d'Economia, Hisenda i Ocupació, així com de qualsevol altre òrgan de l'administració educativa?.
  
Onzé
  
En l'annex a la present orde, queda determinat el nombre d'unitats amb concert o conveni econòmic singular (model A) de cada centre que, en el curs 2004/2005, escolaritze exclusivament alumnat que, l'any 2004, complisca o haja complit els 5 anys d'edat.
  
Dotze
  
Els centres que es consignen en l'annex a la present orde han de subscriure la modificació del document administratiu de conveni o concert que corresponga, en el mes següent a la publicació, en el Diari Oficial de la Generalitat Valenciana, de la present orde. A este efecte, els directors territorials de Cultura, Educació i Esport han de notificar a les persones interessades el dia i l'hora en què hagen de subscriure el document administratiu, que ha de ser firmat pel director territorial de Cultura, Educació i Esport corresponent i el titular del centre docent o persona que n'exercisca la representació legal.
  
Si el titular del centre docent, sense causa justificada, no subscriu el document administratiu el dia notificat, hi perdrà el dret.
  
DISPOSICIÓ ADDICIONAL
  
Única
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, els titulars dels centres privats podran recórrer potestativament en reposició, o ben cabrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar des de l'endemà al de la seua notificació o publicació, segons corresponga.
  
b) El recurs contenciós administratiu ha de plantejar-se davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació segons corresponga.
  
DISPOSICIÓ FINAL
  
Única
  
La present orde entrarà en vigor l'endemà de la publicació en el DOGV, si bé els seus efectes s'entendran referits a l'1 de setembre de 2004.
  
València, 22 de novembre de 2004
  
El conseller de Cultura, Educació i Esport,